It-tim tal-WHO jtemm il-perjodu ta' kwarantina … Wara ħafna stennija mistennija jibdew l-investigazzjonijiet It-tim mill-WHO temm il-perjodu ta' kwarantina u mistenni jibda bl-investigazzjonijietb'rabta ma' dawk li setgħu kienu fatturi li raw il-bidu tal-virus tal-Covid-19 fil-belt ta' Wuhan fiċ-Ċina. Ix-xjenzati mistennija jibdew jinterrogaw fost l-oħrajn persuni minn istituzzjonijiet ta' riċerka, sptarijiet u swieq relatati mal-bejgħ tal-ħut. Din ir-riċerka se tkun qiegħda titwettaq wara xhur ta' negozjati bejn il-WHO u l-belt ta' Beijing. Grupp ta' 13-il espert waslu f'Wuhan fl-14 ta' Jannar u għamlu 15-il ġurnata fi kwarantina mandatorja. Waqt dan il-perjodu huma bdew bil-kuntatti virtwali max-xjenzati Ċiniżi. Il-Ħamis waranofsinhar huma ħallew il-lukanda u mingħajr ebda kummenti lill-ġurnalisti huma bdew il-vjaġġ tagħhom.